Onti sábadu, 24, na Sanvicente, primeru ministru fla ma Cabo Verde devi ser regionalizadu mas na um processu gradual y kela ten ki ser negociadu entre partidus polítikus. José Maria Neves, ki sta papiaba na um fórum na Centro Cultural di Mindelo, afirma ma na um primeru momentu, podi komesadu ku modelo di Regionalizason “Plana” y, na um segundu fase, enton podi avansadu ku Regionalizason Administrativu, ou seja, pa kria Assi um Autarquia Supra Municipal.
José Maria Neves defendi regionalizason y èh fla pa nu ka odjal sima um simples reforma di Administrason Pública, mas sim komu um processu mas amplo na quadro di reconfigurason di Estado di Cabo Verde. Por issu, èh dâ konsedju pa kontinuadu na debatedu es assuntu ,na sentido di Skodji um modelo ki ta sirbi midjor interesses di populason di Cabo Verde. Èh fla:” Nu refliti sim sobre regionalizason. Ami, convictamente, n Atxa ki debi ten regionalizason na Cabo Verde, komu um processu gradual. Ami n ta skodjeba nes momento, pa um lei-quadro ki ta reforsaba deskoncentrason di serviços pa resolve prublemas di dia-a-dia di cidadons.N ta avançaba imediatamente ku Region Plano, keli pa mobiliza parecerias fortes y pa mobiliza recursos pa financia
desenvolvimento di ilhas. Dispos n ta avançaba, gradualmente, pa Autarquias Regionais. N ta defendi, portantu, um gradualismu ki ta podia ser negociadu y ser assumidu komu um compromissu nacional”, si ki JMN fla.
Pa primeru ministru é importante pa debatedu sobre regionalizason pa aprofundado ku mas dados y fundamentus. Keli antes di ser adoptado um modelo,y kel skodja li debi ser fetu dentru di um compromissu negocial entre principals partidus polítikus..
PM fla:”Nu kontinua es debate pa nu podi txiga na um modelo mas aprofundadu di regionalizason, pa nu dâ mas poder pa ilhas pa desenvolvimentu global di Cabo Verde, keli sempre na um perspectiva di harmonia nacional”.
**Poi bu OPINION …Bu é afavor ou kontra regionalizason na CABO Verde?
Respondi y si bu èh afavor Fla na bu opinion , modi ki debi ser fetu..
kea_Latn kea_Latn por_Latn por_Latn por_Latn kea_Latn kea_Latn